Verðbólgan er við það að ná hámarki, að mati aðalhagfræðings Arion-banka, og fer ekki að hjaðna að ráði fyrr en á næsta ári. Seðlabankinn eigi ekki annars úrkosti en að hækka stýrivexti á miðvikudag.
Í maí spáði Seðlabankinn því að ársverðbólga í ár yrði sjö komma fjögur prósent.
Hún er orðin alveg löngu úrelt. Seðlabankinn birti nýja spá núna á miðvikudaginn nk. og það má gera ráð fyrir því að við munum sjá verðbólguna vera milli 9 og 10 prósent, reikna ég með. Hún er núna í 9,9% og maður sér fyrir sér að hún verði í nokkuð háaum gildum á næstu mánuðum.
Segir Erna Björg Sverrisdóttir, aðalhagfræðingur Arion-banka. Hagfræðideild Landsbankans spáir því að hámarki verðbólgu sé náð og hún fari að hjaðna í næsta mánuði. Hagfræðingar Íslandsbanka eru þessu ósammála og búast við að verðbólgan rjúfi tíu prósenta múrinn í þessum mánuði og að toppnum verði náð í september. Erna vill ekki spáð því að toppi hafi verið náð.
En það eru svona ákveðna vísbendingar um það að við séum núna eða alla vega á allra næstu mánuðum að ná einhverjum ákveðnum toppi. En það sem greiningaraðilar eru fyrst og fremst að horfa á núna er að það eru svona fyrstu merki um að það sé aðeins að hægja á húsnæðismarkaðnum. Húsnæðisverð er tæplega helmingur af okkar verðbólgu eins og sakir standa. Þannig að ef framlag húsnæðismarkaðar til verðbólgu fer að minnka gætum við séð verðbólguna koma nokkuð hratt niður á næsta ári.
Erna bendir á að fleira skipti máli fyrir verðbólguna, til að mynda verðþróun á innfluttri vöru og aðföngum og svo kjarasamningar. Viðbúið sé að verðbólga verði mikil út árið. Það hækkar lán heimilanna.
Matarinnkaupin eru orðin dýrari. Það er orðið dýrara að fylla á bílinn. Þetta hefur áhrif á rekstur heimilanna. Þú þarft að eyða stærri hluta af þínum ráðstöfunartekjum í almennan heimilisrekstur.
Erna býst við því að Seðlabankinn hækki stýrivexti á miðvikudag.
Með verðbólguna í 9,9 prósentum þá held ég að bankinn telji að hann eigi ekki annarra kosta völ.

Seðlabankinn á ekki annars úrkosti en að hækka stýrivexti enn frekar, að mati aðalhagfræðings Arion banka sem segir verðbólguna við það að ná hámarki.